                                                                                                                  EELNÕU

NARVA  LINNAVALITSUS 

KORRALDUS
Narva  

                                                                                                                                             08.2012.a.nr

Teenindusmaa määramine,

katastriüksuse piiride kinnitamine,
maa ostueesõigusega erastamine

Lavretsovi tn 7a ja Narva Linnavalitsuse
14.12.2005 korralduse nr 1336-k kehtetuks tunnistamine 

Võttes aluseks Maakatastriseaduse §20 lõige 5; Maareformi seaduse §20 lõige 1; §21 lõige 4 ja 5; §22 lõige 1; §221 lõige 1, 6;  §222 lõige 2; §223 lõige 3, 7, 8; §23 lõige 1 ja 5; Haldusmenetluse seaduse  §68 lõige 2;    kinnitatud Vabariigi Valitsuse 30. juuni 1998.a määrusega nr 144 “ Ehitise teenindamiseks vajaliku maa määramise kord“ ;  kinnitatud Vabariigi Valitsuse 06.11.1996.a. määrusega nr 267 „Maa ostueesõigusega erastamise kord“; Ida-Viru maavanema ja Narva Linnavolikogu esimehe vahel 30.jaanuaril 1998.a sõlmitud kokkuleppe, milles volitati Narva Linnavalitsust riigi nimel korraldama maa ostueesõigusega erastamist Narva linnas  ja Kohaliku omavalitsuse korralduse seaduse §30 lõige 1 punkti 3 ning lähtudes SA NARVA LINNAELAMU (registrikood 90003404, asukoht Peetri 3, Narva) volitatud  isiku Dina Žukova avaldusest ja Ida-Viru maavanema 12.07.2012.a korraldusest nr 8-8/556 "Loa andmine Eesti eraõiguslikule juriidilisele isikule maa ostueesõigusega erastamiseks"

1. Lähtudes Narva Linnvolikogu 19.04.2012 otsusega nr 55 kehtestatud Hariduse, Vabaduse, Lavretsovi ja Vestervalli tänavatega piirneva ala  detailplaneeringust (krunt Pos 9 pindalaga 3087 m2 ) määrata  Lavretsovi tn 7a ehitiste teenindamiseks vajaliku maa suuruseks 3 089  m2
2. Kinnitada katastriüksuse nr 115 piirid alusplaanil nr 65.834,  maaüksuse asukoht Narva linn,
 Lavretsovi tn 7a. Registreerida maaüksus maakatastris riigi nimele:
2.1. maaüksuse sihtotstarve on ärimaa (002; Ä) 100%;
2.2. maaüksuse pindala on 3 089m2, sellest: asfaltkattega platsi alune maa 1 215 m2.

3.Erastada ostueesõigusega maa SA-le NARVA LINNAELAMU (registrikood 90003404, asukoht Peetri 3, Narva). Erastatav maaüksus asub Narva linnas, Lavretsovi tn 7a ja on moodustatud plaani- ja kaardimaterjali alusel. Erastataval maal asuv asfaltkattega plats kuulub  Ehitisregistri andmetel 16.08.2012.a.  seisuga  SA-le NARVA LINNAELAMU.

4. Maa maksustamishind on 16. augustil 2012.a. koostatud ostueesõigusega erastatava maa maksustamishinna akti alusel 13 810 eurot. Maa ostu – müügihind on 13 810 eurot. 
Maa erastamise korraldaja kulud 69,05 eurot.

5. Maa ostu -müügihind tasutakse Rahandusministeeriumi arvele 10220034796011 SEB Pangas, arvele 221023778606 Swedbank’is, arvele 17001577198 Nordea Bank’is või arvele 333416110002 Danske Bank’is, viitenumber on 2800082048.  Maa ostuhind tasutakse kas korraga või pikaajaliste maksetena osade kaupa. Maa ostuhinnast vähemalt 10% s.o. 1 381 eurot  ja maa erastamise korraldaja kulud tuleb tasuda enne maa ostu-müügi lepingu vormistamist. Maa erastamise korraldaja kulud tuleb tasuda Narva Linnavalitsuse Arhitektuuri-ja Linnaplaneerimise Ameti erastamise korraldaja arvele 221023548292 Swedbank’is
6. Maa ostueesõigusega erastamisel on maa omanik kohustatud :

6.1.ehitiste renoveerimise ja uusehitiste rajamise kooskõlastama Narva Linnavalitsusega;

6.2.täitma Narva linna heakorra eeskirju;
6.3. uute hoonete ehitamine ja olemasolevatele hoonetele juurdeehitiste tegemine on piiratud tänava punase joonega;

6.4 kolme kuu jooksul sõlmima maa ostu-müügilepingu ja asjaõiguslepingu ning hüpoteegi seadmise lepingu maa erastamise otsuse jõustumisest ( s.o. linnavalitsuse korralduse kättesaamise päevast, üleandmisel allkirja vastu).

7. Kui maa ostueesõigusega erastamise õigust omav isik ei sõlmi mõjuva põhjuseta ostu-müügilepingut nimetatud tähtaja jooksul, kaotab ta maa erastamise õiguse. Sellisel juhul jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus Vabariigi Valitsuse kehtestatud korras
8. Tunnistada kehtetuks Narva Linnavalitsuse 14.12.2005 korraldus nr 1336-k „ Teenindusmaa määramine Narvas Lavretsovi tn 7a“

9. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

10. Korraldus jõustub seadusega sätestatud korras.

Tarmo Tammiste  
linnapea 

